b'\n_START_ARTICLE_\nSolidarno\xc5\x9b\xc4\x87\n_START_SECTION_\nHist\xc3\xb2ria\n_START_PARAGRAPH_\nEl seu origen va estar en una revista del mateix nom publicada per l\'ala esquerra del Partit Unit dels Treballadors Polonesos, la qual, entre altres objectius, demanava la constituci\xc3\xb3 de sindicats lliures (com existien des de molt enrere a Iugosl\xc3\xa0via, i van intentar fer el 1968 a Txecoslov\xc3\xa0quia, durant la Primavera de Praga) i aut\xc3\xb2noms del Partit i del Govern. Aquesta idea va calar entre els combatius miners, que, entre altres exig\xc3\xa8ncies, demanaven la setmana laboral de 35 hores, sense reducci\xc3\xb3 proporcional de salaris. Van constituir un sindicat clandest\xc3\xad amb el mateix nom de la revista._NEWLINE_El sindicat Solidarno\xc5\x9b\xc4\x87 es va caracteritzar per la gran milit\xc3\xa0ncia obrera cat\xc3\xb2lica i per la seva tena\xc3\xa7 lluita contra el totalitarisme comunista. L\'Esgl\xc3\xa9sia Cat\xc3\xb2lica polonesa, encap\xc3\xa7alada pel cardenal Wojty\xc5\x82a, arquebisbe de Crac\xc3\xb2via, va comprendre les possibilitats que s\'obrien per a destruir al moviment comunista. Va estimular als obrers cat\xc3\xb2lics de les drassanes de Gda\xc5\x84sk, condu\xc3\xafts per Lech Wa\xc5\x82\xc4\x99sa a incorporar-se a aquest sindicat clandest\xc3\xad i a mostrar similar combativitat. Convocat el seu primer Congr\xc3\xa9s, amb toler\xc3\xa0ncia governamental, calia decidir qui dominaria el sindicat. Els seus fundadors, els minaires, van iniciar una desesperada batalla, en part propagandista, en vistes a aquest Congr\xc3\xa9s, paralitzant totes les conques mineres. Els principals dirigents es tancaren a les mines de carb\xc3\xb3._NEWLINE_El Govern va ordenar injectar aigua en aquests pous, de manera que s\'hi ofegaren els dirigents de l\'esquerra comunista. Tanmateix ning\xc3\xba, ni l\'Esgl\xc3\xa9sia Cat\xc3\xb2lica ni Ronald Reagan, va protestar per aix\xc3\xb2. L\xc3\xb2gicament, el Congr\xc3\xa9s el va guanyar l\'Esgl\xc3\xa9sia Cat\xc3\xb2lica, i el Govern va considerar que amb ella es podia pactar. No va ser aix\xc3\xad. La "Solidaritat Rural", una uni\xc3\xb3 de camperols, va ser creada el maig de 1981. Abans de finals de 1981, Solidarno\xc5\x9b\xc4\x87 ja tenia nou milions de membres. El 13 de desembre de 1981, el president del govern, el mariscal Wojciech Jaruzelski va declarar la llei marcial i va empresonar la majoria dels dirigents de Solidarno\xc5\x9b\xc4\x87, que va ser prohibit novament el 8 d\'octubre de 1982._NEWLINE_La llei marcial va ser aixecada formalment en juliol de 1983. Solidaritat persistia solament com organitzaci\xc3\xb3 clandestina, amb el suport de la CIA i l\'Esgl\xc3\xa9sia Cat\xc3\xb2lica. L\'octubre de 1984, tanmateix, l\'assassinat a les mans de la policia secreta de Jerzy Popie\xc5\x82uszko, jove sacerdot cat\xc3\xb2lic que assistia els treballadors de la sider\xc3\xbargica de Vars\xc3\xb2via, caus\xc3\xa0 una onada de manifestacions a tot el pa\xc3\xads. El govern es vei\xc3\xa9 obligat a detenir i condemnar els assassins, mentre que el sindicat es feia cada cop m\xc3\xa9s visible i era tolerat._NEWLINE_A final dels anys 80, ja era prou fort per a frustrar les temptatives reformistes de Jaruzelski: les vagues a nivell nacional de 1988 van for\xc3\xa7ar al Govern a negociar obertament amb Solidarno\xc5\x9b\xc4\x87, la qual va deixar de presentar-se com a sindicat per a fer p\xc3\xbabliques les seves pretensions de ser un partit pol\xc3\xadtic en eleccions lliures. En un exc\xc3\xa9s de confian\xc3\xa7a, estimulat per Mikha\xc3\xafl Gorbatxov, que pretenia experimentar amb totes les possibilitats, el govern va accedir a convocar eleccions i les va perdre, en petita part a causa de la propaganda nord-americana que prometia la inversi\xc3\xb3 a Pol\xc3\xb2nia d\'immenses quantitats de fons si s\'acabava amb el comunisme._NEWLINE_Aix\xc3\xad va resultar que el que es va iniciar com un moviment contra la burocr\xc3\xa0cia i per les ess\xc3\xa8ncies del socialisme i la solidaritat, propugnat per la intel\xc2\xb7lectualitat i els miners, va acabar amb el sistema comunista. Lech Wa\xc5\x82\xc4\x99sa va estar un mandat com a president de la Rep\xc3\xbablica Polonesa._NEWLINE_Encara existeix un sindicat anomenat Solidaritat, que compta en l\'actualitat amb 1,5 milions d\'afiliats.'